section_heading: Životopis
paragraph_text: Nakon Prvoga svjetskog rata uključio se u radnički pokret i postao sindikalni aktivist. Godine 1920. postao je član uprave Sindikata prehrambenih radnika u Zagrebu. Uređivao je listove "Radnik" i "Borba" i surađivao s lijevo orijentiranim intelektualcima, zbog čega je, nakon uvođenja Šestosiječanjske diktature, suđen i osuđen na 5 godina zatvorske kazne, koju je izdržavao u Srijemskoj Mitrovici.